DDDทรุดอีก2.22% ทำนิวโลว์ต่อ โบรกฯชี้ธุรกิจเผชิญค่าใช้จ่ายพุ่ง-การแข่งขันสูงแนะหลีกเลี่ยง
DDD ทรุดอีก 2.22% ทำนิวโลว์ต่อ โบรกฯชี้ธุรกิจเผชิญค่าใช้จ่ายพุ่ง-การแข่งขันสูงแนะนำหลีกเลี่ยง โดย ณ เวลา 12.13 น. อยู่ที่ระดับ 77.25 บาท ลบ 1.75 บาท หรือ 2.22% ด้วยมูลค่าซื้อขาย 66.76 ล้านบาท 
18 พ.ค. 2561

บริษัท ดู เดย์ ดรีม จำกัด (มหาชน) หรือ DDD ณ เวลา 12.13 น. อยู่ที่ระดับ 77.25 บาท ลบ 1.75 บาท หรือ 2.22% ด้วยมูลค่าซื้อขาย 66.76 ล้านบาท โดยราคาหุ้นยังทำนิวโลว์ตั้งแต่เข้าตลาดเมื่อวันที่ 26 ธ.ค.60 ต่อจากวานนี้(17พ.ค.)ที่ราคาปิดที่ระดับ 79.00 บาท หรือลดลงแรงกว่า 8%

บล.ฟินันเซีย ไซรัส ระบุในบทวิเคราะห์ว่า กลุ่มเครื่องสำอาง ราคาหุ้นในกลุ่มทั้ง BEAUTY KAMART DDD ปรับตัวลงกว่า 15% ใน 2 สัปดาห์ แม้ว่าผลประกอบการ 1Q18 ออกมาอยู่ในเกณฑ์ดี แต่ค่าใช้จ่ายในการขายและบริหารที่เพิ่มขึ้นมาก สะท้อนภาพการแข่งขันในอุตสาหกรรมที่สูงขึ้น
อีกส่วนคือ ตัวเลขการนำเข้าเครื่องสำอาง 1Q18 เพิ่มถึง 29% Y-Y โดยเฉพาะสินค้าจากจีน ซึ่งจะยิ่งทำให้การแข่งขันสูงขึ้นอีกในลำดับถัดไป และด้วย Valuation ที่ตึงตัว PE ราว 35-50 เท่า (ยกเว้น KAMART ซึ่งเป็นเพราะกำไรไม่โต) จึงยังคงแนะนำหลีกเลี่ยง แม้ราคาจะปรับตัวลงมามากแล้วก็ตาม